ISANDA LAUAS
Tere tulemast saatesse!
Usun, et järgneva poole tunni jooksul on meil selline saade,
mis ei jäta ühtegi vaatajat külmaks.
Tere tulemast Kari Salo! - Tänud!
Julgesin niimoodi lubada, kuna vestlesin sinuga ja kogesin,
et sa oled noore sugupõlve esindajana väga võimsalt Jumala kasutuses.
Aga enne veel, kui räägime sellest,
mis su elus on juhtunud ja millal sa usule tulid,
uurime veidi su tausta, et kes see Kari Salo selline on,
kus sa sündisid ja milline oli sul varajane lapsepõlv?
Ma sündisin Keuruus. See on üks väike linn Kesk-Soomes.
Mu lapsepõlv möödus kasarmualal sõjaväeosas.
Ema ja isa töötasid mõlemad garnisonis.
Isa oli ülemveebel ja ema töötas sööklas.
Seal me siis oma kahe vanema õega lapsepõlves elasimegi.
Su isa lahkus, kui olid veel üsna väike.
See oli kurb sündmus.
See oli väiksele poisile muidugi kurb. Samuti suur löök kogu perele.
Isa suri, kui ma olin 6 aastane. Tal oli halvasti arenenud alkoholism.
Ta jõi ja suri kodus õnnetuse tagajärjel.
See asi ei jätnud sind siiski kodutuks,
vaid sa said kasvada ja sirguda.
Jah. Ema leidis 1,5 aastat hiljem hea ja suurepärase mehe.
Ta oli õige mees õiges kohas.
Ma sain nii aru, et su vanemad polnud usklikud,
aga siiski oli su sisse külvatud üks seeme.
Jah. Praegu näeb seda väga selgelt.
Meil oli usklik hoidjatädi. Ta elas samas naabruses.
Ta hoidis meid, kui olime lapsed.
Meile tuli koju ka mingi 5-osaline usuteemaline raamatusari.
Seda kuulasime ka kassettidelt.
Kuulasime põnevusega, kuidas Taaniel oli lõvikoopas
või kuidas ta sõbrad ainult taimetoitu sõid.
Samuti, kuidas Mooses oli roostikus korvis ja Jumal vastas tulega.
Need Vana Testamendi lood olid lapsepõlves nii elavad.
Kogesin, kuidas nende juttude kaudu
külvati üks lootuse seeme mu südamesse.
See sama tõusis pinnale teatud eluolukordades.
On teada ka, et su hinge pärast käis kõva madin,
kuna see seeme kasvas seal
ja hingevaenlasele see muidugi ei meeldinud.
Ta proovis seada sulle lõkse.
See oli nii, et ka isa surm mõjus mulle omal moel.
Mind viidi spordisaali ja ma hakkasin tegelema poksiga.
Olin siis 8 aastane, kui alustasin esimest korda
ja 9 aastane, kui teist korda.
Sellest sai mulle väga südamelähedane spordiala.
Olin vahel 6 korda nädalas poksiringis.
See oli tõeline rahmeldamine.
Siis juhtus nii, et olles ühes laagris,
liikusime kükkis üles nii palju, kui jaksasime.
Järgmisel päeval polnud ma enam võimeline
ei korralikult käima ega ka jooksma.
Kuna laager jätkus, oli see kohutav löök mulle.
Siis tuli mu juurde üks inimene, kes, nagu ma nüüd aru saan,
oli hingevaenlase poolt saadetud sellesse olukorda.
Ta ütles: "Võta ja tõmba seda natuke!
Kui seda suitsetad, oled homseks igati lõõgastunud."
Olin siis 13 või 14 aastane. Ma neelasin selle sööda alla.
Ma suitsetasin seda. See oli marihuaana suits.
Järgmisel päeval me jooksime
ja ma kogesingi sellist teatud lõdvestumist.
Aga mu elu jaoks tähendas see mitut aastat süngemat perioodi.
See algas sellest ja võttis tasapisi üha rohkem kuju mu elus.
Kuigi sa olid siis poksija,
ega sa ei väärkasutanud oma poksija andeid?
Siis veel mitte.
Aga hiljem elus küll, kui olukord käest ära läks.
Siis tulid mu ellu ka alkohol ja muud sõltuvused koos kõigega.
Siis tuli mängu ka vägivald. See kõik toimus hiljem.
Need olid hingevaenlase teod ja nende juures me palju ei peatu.
Aga me teame, et see kõik lõppes, kui sa lähenesid 20-ndale eluaastale.
Jah, siis see lõppes. See lõppes ühes olukorras.
Kui ma olin umbes 20-nene, algas mul nn. otsingute aeg.
See oli selline otsingu aeg, kus ma mõtlesin ja uskusin,
et mu elu jaoks on aeg sel seemnel seal üles tärgata.
Et mu elu jaoks on olemas midagi olulisemat, kui seni oli olnud.
2003. aastal, olles 24 aastane,
olin olukorras, kus vaatasin üht ajalehte.
Sealt lugesin välja seda,
et see elu ei paku mulle enam mitte midagi.
Olin isegi sellises olukorras, et mõtlesin, et mu elu on kohe läbi.
Lugesin lehte ja leidsin reklaami, kus oli kirjas:
"MATUSED ON TÜHISTATUD"
Pöörasin paar lehekülge ettepoole. Mis seal kirjutati!?
Eespool olid tavalised uudised. Tulin tagasi selle reklaami juurde.
Selles rääkis üks mees omast elust. Ta keha oli vähki täis.
Arstid olid andnud talle eluaega veel vaid 2 kuud.
See mees mõtles, et kuna seisab nagunii surmaga silmitsi,
siis ta läheb vaimulikule koosolekule.
Et kui Piibli Jumal on tõesti reaalne,
siis ta läheb ka jumalateenistusele
ja kindlustab omale seeläbi parema koha üks päev taevas.
Kõik ju tahavad taevasse!
Seegi mees läks sinna koosolekule, kus Jeesus tervendas ta.
Kogu vähk kadus ta kehast.
See mees käis üle kogu maailma rääkimas,
mis temaga oli juhtunud.
Ma vaatasin seda lehte ja mõtlesin: "Wau! See küll pole võimalik!"
Mõtlesin, et tahan ka minna taolisele jumalateenistusele.
Selles kohas toimus ka sinuga miskit.
Ma läksin sinna kohta.
See oli suur sündmus, mis toimus suures hallis.
Kohapeal oli umbes 3000 inimest.
Läksin sisse ja pöörasin tähelepanu sellele taustale, mis seal oli.
Tulin segadust täis elust,
liikusin keset halli ja vaatasin ringi.
Inimestel olid silmad kinni ja nad laulsid halleluuja.
Mõtlesin, et see seltskond on täitsa segane.
Seal olles rääkis jutlustaja, et ta on minemas Indoneesiasse
ja et selle tarvis võetakse kokku rahaline annetus.
Mõtlesin, et tohoh!
Alguses laulavad "Halleluuja!" ja siis koguvad suure summa kokku.
Istusin ja mõtlesin, et korjakem ka minu jaoks raha.
Mina ju ka võiksin minna Indoneesiasse.
Olin sellel koosolekul üks suurimaid kahtlejaid.
Aga siis see mees hakkas kuulutama evangeeliumi.
Ma polnud kunagi kuulnud evangeeliumit niimoodi kuulutatavat,
et: "Kuule sõber, Jumal armastab sind just nüüd!"
"Ta tahab puudutada, vabastada, päästa ja tervendada sind just nüüd".
"Kui sul on probleeme narkoga, siis Jumal pole su peale vihane"
See tuli otse minu pihta.
"Sul on sõltuvused, aga Jumal pole vihane.
Ta küll oli vihane,
aga Ta valas oma viha 2000 aastat tagasi Jeesuse peale.
Ja nüüd su probleem pole su sõltuvus, vaid see, et sa ei tunne Jeesust."
"Kui sa õpid tundma Jeesust, siis kõik sõltuvused kaovad".
Ma kuulasin seda,
kui see mees rääkis, mida Jumal on teinud.
Ja ta muudkui kordas: "Jeesus elab!"
Et haud on tühi ja Jeesus elab.
Kogesin, kuidas üks inimestest suurem vägi liikus selles ruumis.
Ma mõistsin, et nüüd juhtub midagi. Et ma pean uskuma.
Seal oli keegi, kes oli meist suurem.
Ma läksin edasi ja siis tuli Jumala vägi mu üle seal istudes.
Mulle näidati mu sisemist elu
ja kuidas Jumalal on otsene plaan mu elu jaoks.
Aga mu oma valikud viisid mind sellest palju kaugemale.
Üks valik teise järel viisid mind eemale.
Siis aga nägin, kuidas need teed kokku said.
Ma pääsesin tagasi sellele kuldsele keskteele,
kust ma lapsena olin liikvele asunud.
Ma nägin, kuidas suur käsi väntas filmi
ja viskas selle ühte kasti, kus oli tuhandeid samasuguseid.
Ma sain aru, et ma olin saanud andeks.
See on lõpetatud.
Suur kergendus tuli mu ellu.
Kui mõelda sellele, et sa läksid sinna ebausklikuna
ja tulid sealt usklikuna,
siis kas oskaksid kirjeldada, mis oli nende kahe vahe?
Evangeelium. See on Jumala vägi. See muutis ja pehmendas mu südant.
See vahe on nagu öö ja päev.
Ma tulin sealt koju oma tüdruksõbra, praeguse naise juurde.
Ta ütles mulle nii:
"Su silmade värv on sama, aga kõik muu on muutunud."
Midagi uut oli tulnud mu ellu.
Sellest päevast peale tunnistasin kõigile,
et Jeesus, keda seal kuulutatakse, on reaalne.
"Jeesus elab ja tulge ka kuulama!" Inimesed tulid kaasa.
See tüdruk või noor naine, kellest sa rääkisid,
on su praegune naine.
Ta oli siis juba usklik.
Ta oli palunud Jumalat, et ta saaks endale mehe,
kes oleks ka usklik.
Sina aga polnud.
Sel ajal ei olnud jah.
Praegune naine, tollane tüdruksõber, sai usklikuks pool aastat varem.
Ta oli pärit usklikust perest.
Ta oli uuendanud oma suhet Jumalaga.
Ta ütles mulle, et me peame abielluma.
Et me ei saa elada niimoodi koos.
Nii me hakkasimegi korraldama pulmi. Ma olin täitsa nõus abielluma.
Lõpuks oligi me pulmapäev "lukku pandud".
Ma ei teadnud sellal veel midagi sellest,
et mu tüdruksõber palvetas oma tädiga lepingupalves minu eest.
Palve Jumalale oli: "Päästa see mees ja tuliselt!"
Kuu enne me pulmapäeva saingi seal koosolekul usklikuks.
See tugevdab ka seda mõtet,
et me ei tea alati, kuidas lepingupalve mõjub.
Jah. Naine on vahel hiljem naljatades öelnud,
et oleks pidanud selle "tuliselt" ära jätma.
Aga ma tean, et ta südames siiski armastab tulisust.
Ta kinldasti rõõmutseb selle üle, kuigi heidab selle üle ka nalja.
Nagu sa ütlesid, muutis see su elu.
Olid enne seda õppinud Jyväskyläs automaatikat.
Edasi jätkasid Tamperes ja käisid ka tööl.
Aga see usule tulek muutis su elu ilmselt kõvasti.
Esimene asi peale usule tulekut oli, et ma hakkasin mõtlema,
mida ma peaksin nüüd tegema hakkama?
Olin siis tüdrukuga suvilas saunas. Kui tulime saunast, tuli telefonikõne.
See oli ühelt erinumbrilt.
Helistasin sellele numbrile tagasi sellelt oli helistanud ühe firma juht.
Ta ütles, et olin olnud mingil suvel nende juures tööd tegemas
ja kas oleksin taas nõus minema? Et mul oleks tööd nende juures.
See oligi mulle Jumala vastus selle kohta, mida tegema hakata.
"Asi selge! Ma lähen tööle."
Ma sain hea töökoha, kus olin peale usuletulekut paar aastat.
Tegime ilusaid ventilatsiooniseadmeid kogu Soomes.
Mulle meeldis väga see töö.
Sealt kutsus Jumal mind Piiblikooli. ja sinna me ka läksime.
See oli selline usuhüpe.
Et sa lähed palgatöölt Piiblikooli ja kuhugi,
millest sa tollal mitte midagi ei teadnud.
See oli jah usuhüpe.
Sama usuhüpet elame välja veel tänagi.
Sellest on möödas 11 aastat.
Selle usuhüppe varal oleme saanud näha,
et Jumal vastab lõpuks hüüetele ja kannab. Ning Ta on ustav.
Ta kannab omade eest hoolt.
Mul oli üks sõber, kes mulle helistas.
Ta ütles mulle: "Sa Kari pead minema Piiblikooli."
Mul olid hoopis teised plaanid ja nägemused.
Aga ta helistas.
Mul oli olukord, kus mul oli olnud õla operatsioon.
Mul juhtus väike tööõnnetus.
Operatsioonist paranedes mõtlesin, et mida nüüd järgmiseks teha?
Siis tuligi see telefonikõne.
Seal öeldi, et ma pean minema Piiblikooli.
Ma ütlesin, et see asi pole majanduslikult kuidagi võimalik.
Kuidas ma nüüd töölt ära jään?
Meil oli siis juba ka üks laps olemas.
Sõber ütles, et ta on kogenud seda asja nii,
et ta on valmis ise maksma meie eest.
Teil on nüüd 3 last. - Meil on juba 4 last.
See on üsna suur pere Soome mõistes.
Usu varal oled sa peret elatanud.
Ka siin on ka palju palvetamist?
Jah. See on igapäevase palve tulemus.
Jumal on ustav ja kannab omade eest hoolt.
Muidugi tahame kõigis neis asjades järgida Jumala tahet.
Oled kuulutanud mitmetes paikades
ja oled nüüd täisajaga Jumalariigi töös.
Su südamel on olnud ka Iisraeli töö.
Oled 10-11 aasta jooksul näinud päris selgelt,
kuidas on käia Jumala juhtimisel mitmel pool.
Räägi natuke nendest kogemustest, mida oled saanud.
Jumalaga koos on iga päev nagu uus päev.
Igale päevale piisab küllalt omi asju.
Aga ma olen märganud, et kui Temaga tõsiselt liikuma hakata
ja võtta suhtumine:
"Jumal, ma annan end Sulle ja lähen koos Sinuga täna",
siis Ta hakkab väga täpselt kõiki asju juhtima.
Mu töö ja see, mida praegu teen, taandub sellele, et puhkeks ärkamine-
ükskõik, millal ja kuhu me ka ei läheks.
Peaasi, et taustal on see,
et Jumal saaks valla päästa ärkamise vaimu oma rahva keskele.
See ärkamise vaim viib meid apostelliku väe sisse,
algkiriku kirkusesse, kus ma loen Piiblist,
et ümberkaudsetest kohtadest toodi sinna haigeid
ja kurjadest vaimudest vaevatud inimesi.
Nad said abi ja nad tervendati. Jumala vägi ilmus seal paigas.
Mingil põhjusel tuli Jeesuse ülestõusmise elu
kohe alguses mu usuellu väga kogetaval viisil.
Ja praegugi Temast siin rääkides, kogen Ta mõjutusi ja kohalolekut.
Ma kogen seda reaalselt.
See pole pelgalt see, et ma usun ja peab uskuma.
Et seda kogeda, tuleb Teda kuulutada.
Ma kogesin, et see vägi ja võidmine hakkas vabanema igas kohas,
kus ma olen käinud ja olnud.
Jumal on hakanud tegema imelisi asju.
Muuseas, Soomes on omapärane see,
vähemalt minu meelest,
et me ei räägi Jumalast ja Ta imedest.
Ta teeb neid imesid pidevalt, aga need kahjuks tule ilmsiks.
Ma tahaksin, et kõik Jumala imelised teod saaksid ilmsiks.
Hiljuti olin Venemaal.
Misjonitöö raames olen saanud käia Iisraelis, Hispaanias,
Eestis, Rootsis, Venemaal ja paljudes teistes kohtades.
Ka Lätis ja USA-s olen käinud.
Seal olen näinud Jumala imelisi töid ja tegusid, mida Ta teeb.
Venemaal tuli üks vanem mees koos oma naisega koosolekule.
Meil oli käimas koosolek,
kus nad andsid kohe koosoleku algul oma elud Jeesusele.
Koosoleku lõpus tulid ja palusid, et mees on pime,
et kas saaks ta eest palvetada?
Oli vägev, kui me koos ta eest palvetasime.
Jeesus avas ta silmad.
Pime sai taas nägijaks ja ütles oma naisele:
"Kallis, ma pole 7 aastat su nägu näinud. Kui ilus sa oled!"
See oli tõeliselt puudutav hetk!
Kui olin Indias, siis Jumal tegi ka seal imelise tüki.
Seal oli noor mees, kellel oli agressiivne verevähk.
Arstid tegid kõik, mis suutsid, et pidurdada vähi edasiarengut.
Laupäeva õhtusel koosolekul palvetati selle noore mehe eest.
Jumala vägi langes ta üle ja Jumala ligiolu oli nii tuntav.
Ülestõusmise elu puudutas teda.
Teisipäeval, kui olime juba teise linna läinud, tuli sõnum,
et ta käis arsti juures ja arsti tõend ütleb,
et ta on 100% vähist vaba. 3 päeva jooksul!
Kui see pole Jumala ime, siis ma ei tea, mis see on.
Soomes olen näinud,
kuidas üks inimene tõusis ratastoolist Jeesuse nimel, kui ta eest palvetati.
Üks naine, 43 aastane, oli olnud teatud moel pime,
kus ta ei näinud suuri esemeid nagu veoautosid, korrusmaju
ja muid suuri asju.
Me palvetasime ta eest.
Ma olin laval ja ütlesin talle:
"Pane silmad kinni, me palvetame su eest!"
Siis ütlesin: "Tee silmad lahti ja näe Jeesuse nimel!"
Ta tegi simad lahti ja need liikusid edasi-tagasi.
Äkki jäid simad paigale ja ta hakkas mind jõllitama.
Ma ise ka imestasin ja küsisin, kas ta näeb mind?
Ta ütles, et jah, ta näeb mind. Ma küsisin: "Mitu sõrme?"
Ta hakkas loetlema, mitu sõrme mul oli püsti.
Siis ta hakkas lugema ülistuslaulude sõnu.
Mis mind nii tugevalt puudutas, oli see, et ma rääkisin mehest,
kes oli lamanud 38 aastat.
Jumal tervendas ta. Mees oli 38 aastat oodanud oma imet.
Jumal tervendas ta samal õhtul vastavalt kirjakohale.
Siis tuligi esile see 43 aastane daam.
Jumal puudutas teda, kes oli olnud kaua aega haige
ja ta sai abi.
Kas ka mina saaksin?
Samal õhtul puudutas Jeesus ta silmi.
Kas on nii, et me oleme kaotanud Jumala Sõna?
Tegelikult on meil üle pakkuminegi.
Aga kas see on pääsenud ka me südamesse?
Me ei võta seda südamesse.
See pole ainult teooria ja kirjatäht, vaid selles on Jumala vägi.
Jah. Nii see on.
Nüüd on märgata seda, et palverühmi tuleb juurde
ja palvet tõuseb rohkem igal pool.
Kui inimesed usuvad ja palvetavad koos,
siis südamed avanevad
ja Jumal pääseb taas tegema seda tööd, millest just rääkisid.
Usun, et selline asi on nüüd toimumas.
Siin maal on üles tõusmas usklike palvetajate armee.
Nad võtavad vastu apostelliku kirkuse ja väe koguduse keskel.
Mitmed räägivad,
et ootavad ärkamist ja palvetavad selle eest.
Piiblis ei räägita ärkamisest midagi.
Kas see on mingi sõnade mäng?
Piiblis ei räägita ärkamisest?
Huvitav, mis asi see siis oli,
kui 3000 inimest tuli usule ja kui Peetrus jutlustas?
Kui see pole ärkamine, siis ma ei tea, mis asi see on.
Kogudusse tuli ka Püha Vaimu värskendav vägi,
siis peatselt oli neid juba 5000.
Mis see siis on, kui see pole ärkamine?
Filippus läks Samaariasse ja jutlustas kistlusest.
Kogu linnas sündis suur rõõm, kui kurjadest vaimudest vabaneti.
Inimesed said vabaks.
Rõõm täitis linna, kui Filippus kuulutas Kristust.
Mul on tunne, et me laskume teoreetilistesse vaidlustesse,
mis tegelikult kustutab selle tule.
Tegelikult on tuli pinna all olemas, aga see ei pääse kunagi pinna peale.
Need inimesed, kes selles tules liiguvad, on rahul.
Nad on ikka tules ja see on üks asi, millest Jumal on rääkinud sel aastal.
Need õigluse tammed - Jesaja 61, need on Jumala istutatud.
See on rahvas, see vägi, kes elab ärkamises,
kuna nende juured on voolus.
Ärkamises "sajab vihma". On tore olla ärkamises, kui sajab.
On teatud ajad ja kohad, kus Jumal on saatnud korralikult vihma.
Tulgu ka üle Soome need võimsad vihmad.
Me vajame neid.
Aga on vaja ka seda rahvahulka, kes on ärkamises ka siis, kui ei saja.
Neil on juured veevoolus. Nad on õigluse tammed.
Veeojade äärde istutatud tammed. Selliseid Jumal just nüüd tõstab üles.
Mitmel pool Soomes on palju tule pesakesi,
mis on hakanud tõusma esile.
Jah.
Kui need kõik kokku saavad, siis on maa tules.
Ma ise mõtlesin Kristuse ihust,
mis koosneb kõikidest usklikest inimestest
eri kogudustest, eri rühmitustest.
et kui Kristuse ihu saab kokku, siis nn "hiiglane" tõuseb üles.
Ja kui hiiglane tõuseb üles, siis vaenlane põgeneb.
Hiiglane on tõusmas sellel maal.
Sa mainisid ka Iisraeli.
Ma olen ka saanud olla Iisraelis koos perega.
Olin seal mitmel aastal ja juhtisin mingeid meeskondi.
Nendega oleme saanud teha head ja kohata inimesi
ning olla ühenduses kohaliku kogudusega.
Iisrael on nagu "aja kell".
See, mis seal toimub nii füüsiliselt ja vaimselt,
see puudutab laiemalt ka Kristuse ihu.
Nagu olen Iisraelis märganud, ka messiaanlikud pastorid kuulutavad.
Kunagi varem pole oldud nii avatud evangeeliumile ja Jeesusele,
kui nüüd ollakse Iisraelis.
Iisraeli rahvas - juudid,
on oma peaministri juhtimisel avastanud, kes on nende kõrval.
Need on uuestisündinud kristlased.
Jah. Netanyahu ise on öelnud,
et nende tõelised toetajad on uuestisündinud kristlased.
Nad vajavad meie palvet, tuge ja kõrval olemist, kuna nad on ohus.
Jah. Ja Jumal teeb seal imesid.
Tema südamel on see, et Ta saaks ilmuda
algupärasele Piibli rahvale. See on Tema südamel.
Räägin lühidalt ühe näite, kui olime seal käimas.
Üks kioskipidaja, keda olin kohanud eelmistel reisidel, ütles mulle,
et tooksin talle Soome lipu.
Et ta paneb selle siis nähtavale kohale.
Mul tuli see Soomes Prismas olles meelde
ja ma ostsin talle väikese lipu.
Viisin talle selle lipu ja ta imestas: "Oi, sul oli meeles!"
Ta oli rõõmus ja tuli kioskist välja ning me hakkasime koos sööma.
Ta kattis meile laua ja oli nii rõõmus.
Siis mrkasin, et ta põlve ümber on selline tugiside.
Küsisin, kas põlvega on midagi lahti?
Mees ütles, et jah. Ta oli operatsiooni järjekorras,
kuna põlv oli korralikult kulunud.
Ma palvetasin kohapeal ta eest.
Ütlesin, et kui võin paluda ta eest, siis Jumal saab teda puudutada.
Ta ütles: "Palveta aga!"
Ma palvetasin ja Jumala vägi puudutas teda.
Ma ei teadnud üldse, mis toimus.
Me sõime ja siis läksime oma teed.
Järgmisel päeval tulin kioskisse.
Teisel pool teed mees hüüab: "Hei!"
Mõtlesin, mis nüüd lahti?
Ma läksin vaatama.
Ta põlv oli nii heas korras,
et ta tõi oma vana ema ülakorruselt alla,
et temagi eest palvetada.
Nii palvetasime ka ta ema ja õe eest.
Kogu pere sai puudutatud Jumala väest.
Kuna sul Kari, on selline "hoog" sees, siis ütle vaatajatele, mida Vaim annab
Kallid sõbrad telekate ees.
Jumal pole unustanud Soome rahvast. Ta pole ka meid hüljanud.
Ta on tulemas selle rahva üle
ja õigluse tammed saavad kerkima selle rahva keskel.
Ma usun, et ärkamine on tulemas ja kui see ärkamine on veel pinna all,
aga see puhkeb esile ja me saame nägema vägevaid vaimu vihmasid.
Need paljud otsitud ja imetletud tervenemise imed,
neid hakkab üha rohkem toimuma Soome rahva keskel.
Soomes ja Soome puhul -
ma usun, et Soome ja Iisrael hakkavad midagi koos tegema;
mingit suurt vaimset asja.
Olgem selles asjas valvsad ja võtkem vastu, mida Jumal teeb.
Jeesuse nimes on edasigi sama vägi, mis on olnud senini.
Sina ja mina võime selle väe vastu võtta,
kui kiidame ja palume Jumalat avatud südamega.
Koos Jumalaga Jeesuse nimel.
Aitäh Kari, et andsid vaatajatele näite sellest,
kuidas Jumal on võtnud selliseid noori tammesid
kuulutama Soomes Jumala Sõna.
Ja ka tegema argielus teoks seda, et Jumala Sõnas on vägi.
Aitäh ja Jumal kasutagu sind väeliselt Soomes ja mujal maailmas.
Aitäh, et sain siia tulla! Jumala õnnistusi!
Kui soovid toetada Eesti TV7 tööd, helista 900 1777 (kõne hind 7)
Või anneta pangaülekandega. Meie andmed leiad meie koduleheküljelt
www.tv7.ee Tänud!
Tõlge: Raul Jürimaa